text: [{"text_idx": "#000001", "text": "T\u00f8rvur a\u0301 humaniterari hja\u0301lp til Yemen"}, {"text_idx": "#000002", "text": "Rey\u00f0i Krossur er til sta\u00f0ar i\u0301 Yemen til tess at veita grundleggjandi og li\u0301vbjargandi ney\u00f0hja\u0301lp"}, {"text_idx": "#000003", "text": "Rey\u00f0i Krossur er til sta\u00f0ar i\u0301 Yemen til tess at veita grundleggjandi og li\u0301vbjargandi ney\u00f0hja\u0301lp. Tvey a\u0301r av va\u0301pna\u00f0um stri\u0301\u00f0i hevur elvt til sto\u0301ra oy\u00f0ilegging i\u0301 Yemen, umframt at fa\u0301t\u00e6krad\u00f8mi og hungursney\u00f0 hava herja\u00f0 i\u0301 fleiri a\u0301r. O\u0301teljandi bardagar og bumbubrestir hava javna\u00f0 samfelagsbygna\u00f0in vi\u00f0 j\u00f8r\u00f0ina, og eingin almenn heilsutrygd er i\u0301 landinum."}, {"text_idx": "#000004", "text": "Fo\u0301lki\u00f0 i\u0301 Yemen stri\u0301\u00f0ist framvegis dagliga fyri li\u0301vinum, og eingi tekin er um, at st\u00f8\u00f0an fer at batna i\u0301 n\u00e6rmastu framti\u0301\u00f0. Ti\u0301verri eru a\u0301bendingar hinvegin um, at st\u00f8\u00f0an versnar, i\u0301 samsvari vi\u00f0 at va\u0301pna\u00f0a stri\u0301\u00f0i\u00f0 tekur dyk a\u0301 seg. Ein avlei\u00f0ing av va\u0301pna\u00f0a stri\u0301\u00f0num er eisini, at ta\u00f0 er torf\u00f8rt at fa\u0301a mat inn i\u0301 landi\u00f0, og at ta\u00f0 alsamt ver\u00f0ur verri at fa\u0301a fatur a\u0301 drekkivatni. A\u0301lei\u00f0 18,8 mio\u0301. menniskju i\u0301 Yemen hava t\u00f8rv a\u0301 humaniterari hja\u0301lp og verju, og 10,3 mio\u0301. av teimum hava t\u00f8rv a\u0301 bra\u0301feingis ney\u00f0hja\u0301lp."}, {"text_idx": "#000005", "text": "Rey\u00f0i Krossur arbei\u00f0ir ti\u0301 vi\u00f0 humaniterum verk\u00e6tlanum, i\u00f0 hava til endama\u0301ls at:- betra um atgongdina hja\u0301 vi\u00f0kvomum bo\u0301lkum i\u0301 samfelagnum til drekkivatn, heilsut\u00e6nastur og reinf\u00f8ri,- f\u00f8rleikamenna sja\u0301lvbo\u00f0in og starvsfo\u0301lk.- stu\u00f0la heilsumi\u00f0deplum og t\u00e6nastum i\u0301 at r\u00f8kka u\u0301t til serliga vi\u00f0kvamar bo\u0301lkar i\u0301 Yemen.- menna samfelagsgrunda\u00f0ar heilsut\u00e6nastur og heilsutrygdina i\u0301 landinum."}, {"text_idx": "#000006", "text": "Sera fa\u0301ir humaniterir felagsskapir eru virknir i\u0301 Yemen, orsaka av o\u0301tryggu st\u00f8\u00f0uni i\u0301 landinum. Rey\u00f0i Krossur heldur to\u0301 a\u0301 fram vi\u00f0 at veita humanitera hja\u0301lp i\u0301 samsvari vi\u00f0 t\u00e6r 7 a\u00f0alreglurnar hja\u0301 felagsskapinum. Rey\u00f0i Krossur virkar eisini a\u0301haldandi fyri, at fa\u0301a partarnir i\u0301 kri\u0301gnum at vir\u00f0a altjo\u0301\u00f0a humanitera lo\u0301g og harvi\u00f0 at \u00f8kja um tryggleikan hja\u0301 vanliga fo\u0301lkinum og starvsfo\u0301lkum a\u0301humanitera \u00f8kinum."}, {"text_idx": "#000007", "text": "Av hesum ors\u00f8kum hevur Rey\u00f0i Krossur F\u00f8roya ti\u0301 lati\u00f0 kr. 200.000 til hesar verk\u00e6tlanir hja\u0301 Rey\u00f0a Krossi i\u0301 Yemen. Nevnast kann, at fyri kr. 50 kann Rey\u00f0i Krossur geva mat til eitt barn i\u0301 Yemen i\u0301 tri\u0301ggjar vikur, fyri kr. 135 ber til at geva eina fyrstuhja\u0301lpartasku til s\u00e6rd og skadd i\u0301 Yemen, og kr. 430 r\u00f8kka til at geva einari familju i\u0301 Yemen eitt sky\u0301li vi\u00f0 ney\u00f0ugari u\u0301tger\u00f0."}, {"text_idx": "#000013", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000014", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}]